《感寓 其十三》
宋代·刘弇

穆满骋八骏，濯濯万里足。朝宾王母家，暮抵胥饘宿。

挥觞谣白云，拥雪歌黄竹。归来七萃空，一举亡漠曲。

其乐安在哉，祸胎真瞬目。荒矣秦汉君，睢盱究前躅。

射蛟长江波，写涕之罘麓。弥年沧海傍，神仙杳难属。

颓年寄西崦，未必不为福。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。